— 189 - 



Tidsskrift, og de mykologiske Studier blev derefter for nogle Aar 

 trængte tilbage af andre Arbejder. Saaledes foranledigede en af 

 Universitetet udsat Prisopgave ham til at kaste sig over Studiet af 

 Lichenerne. Hans Besvarelse, for hvilken der blev tilkendt ham 

 Guldmedaillen (som han forøvrigt ikke kunde modtage, da han var 

 fast ansat i Statens Tjeneste), blev sammenarbejdet med Deichmann- 

 Branth's ligeledes prisbelønnede Besvarelse i den bekendte Mono- 

 grafi, Lichenes Daniae (Bot. Tidsskr. 3. Bd.). I 1873 vandt han 

 en af Videnskabernes Selskab udsat Belønning for Besvarelsen af 

 en Prisopgave om Marktidselen, som dog først publiceredes langt 

 senere, nemlig i 1901, sammenarbejdet med Samsøe Lunds sam- 

 tidig belønnede Besvarelse. Det var ogsaa paa ydre Foranledning, 

 nemlig efter Opfordring af den botaniske Forening, at han i Som- 

 meren 1867 foretog en Rejse til Færøerne for at studere disse Øers 

 Flora, som han behandlede i en fortjenstfuld Afhandling (Færøernes 

 Flora. Bot. Tidsskr. 4. Bd. 1870). 



I Halvfjerserne kom han mere ind paa mykologiske Under- 

 søgelser og samtidig paa Spørgsmaal af praktisk Betydning for Jord- 

 brugerne. De mykologiske Arbejder handlede om Snyltesvampe, 

 fortrinsvis om saadanne, som angriber Kulturplanter; særlig kan 

 fremhæves hans vigtige Undersøgelser over Sygdomme hos Skov- 

 træerne, publicerede i Tidsskrift for Skovbrug. Samtidig offentlig- 

 gjorde han en Mængde Artikler i Landbrugspressen, særlig i Land- 

 mandsblade og Ugeskrift for Landmænd, ogsaa om andre Emner, 

 saasom Ukrudsplanter. Allerede i 1865 havde han udgivet en Beskri- 

 velse med Afbildninger af de vigtigste Fodergræsser, og i 1877 udgav 

 han sammen med Joh. Lange en ny Udgave af Drejer's Beskrivelse 

 af de danske Foderurter. Naar hertil føjes, at han var Medarbejder 

 ved Møller-Holst's Landbrugsordbog og Udgiver af Jensen's Dansk 

 Havebog, vil det ses, at han udfoldede en meget betydelig Virk- 

 somhed paa den økonomiske Botaniks Omraade. Han traadte derved 

 mere og mere i Berøring med Landbrugskredse og Skovbrugskredse, 

 og blev kendt i disse som en Mand med stor Erfaring og Indsigt, 

 hos hvem der var megen Belæring at hente. Og den Tillid han 

 nød gav sig Udslag i, at han i 1879 blev Sekretær ved den faa 

 Aar i Forvejen stiftede „Forening til Kulturplanternes Forbedring" 

 og tillige Redaktør af dennes Tidsskrift „Om Landbrugets Kultur- 

 planter", og i 1882 Medlem af det dengang oprettede Tilsynsraad 

 for Dansk Frøkontrol. Ogsaa Finansministeriet benyttede ham 

 som Konsulent, til at undersøge forskellige Svampeangreb i Stats- 



